Paziņojums saskaņā ar Līguma par Eiropas Savienības darbību 114. panta 4. punktu – Atļauja saglabāt valsts pasākumus, kas ir stingrāki par ES saskaņošanas pasākuma noteikumiem

(Dokuments attiecas uz EEZ)

(2019/C 394/02)

Ar 2019. gada 7. augusta vēstuli, ko Komisija saņēma 2019. gada 9. augustā, Slovākija paziņoja Komisijai, ka tā vēlas saglabāt izņēmumu valsts noteikumos par kadmija saturu fosfāta mēslošanas līdzekļos. Attiecīgais valsts noteikums (3. pielikuma 1. punkts Slovākijas Lauksaimniecības ministrijas dekrētā Nr. 577/2005, ar ko nosaka mēslošanas līdzekļu tipus, mēslošanas līdzekļu sastāvu, iepakojumu un marķējumu, analītiskās metodes mēslošanas līdzekļu testēšanai, riska elementus un robežvērtības atsevišķām mēslošanas līdzekļu grupām, atļautās atkāpes un robežvērtības lauksaimniecības mēslošanas līdzekļiem likumā Nr. 136/2000 par mēslošanas līdzekļiem) nosaka robežvērtību 20 mg/kg fosfora pentoksīda kadmijam mēslošanas līdzekļos ar fosfora pentoksīda saturu, kas lielāks par 5 %. Tas atšķirtos no 3. punkta a) apakšpunkta ii) daļas kategorijā PFC 1(B) un 2. punkta a) apakšpunkta ii) daļas kategorijā PFC 1(C)(I) Eiropas Parlamenta un Padomes Regulas (ES) 2019/1009 (1) I pielikuma II daļā.

Regulā (EK) Nr. 2003/2003 nav noteiktas robežvērtības attiecībā uz piesārņotājiem EK mēslošanas līdzekļos (saskaņotie produkti). Tajā noteikts, ka dalībvalstis nedrīkst aizliegt, ierobežot vai traucēt laist tirgū prasībām atbilstošu “EK mēslošanas līdzekli”, tostarp, pamatojoties uz to sastāvu, piemēram, piesārņotāju saturu. Tomēr dalībvalstu tiesību aktos var noteikt obligātas robežvērtības attiecībā uz piesārņotājiem, kuras piemēro nesaskaņotajiem produktiem.

Saskaņā ar Regulu (EK) Nr. 2003/2003 par “EK mēslošanas līdzekli” var dēvēt mēslošanas līdzekli, kas pieder pie tās I pielikumā uzskaitīto mēslošanas līdzekļu tipa un atbilst minētās regulas noteikumiem (saskaņotie produkti). Regulas I pielikumā ir uzskaitīti dažādi mēslošanas līdzekļu tipi, no kuriem dažiem fosfora saturs pārsniedz 5 % fosfora pentoksīda.

Saskaņošanas noteikumi mēslošanas līdzekļu jomā pirmo reizi tika noteikti 20. gs. 70. un 80. gados ( 2 ) . Šodien piemērojamie noteikumi ir izklāstīti Eiropas Parlamenta un Padomes Regulā (EK) Nr. 2003/2003 ( 3 ) , kas no 2022. gada 16. jūlija tiks atcelta ar Regulu (ES) 2019/1009.

Slovākija 2019. gada 27. septembra vēstulē paskaidroja, ka valsts tiesību aktos no 2005. gada ir ieviesta robežvērtība 20 mg/kg fosfora pentoksīda fosfora mēslošanas līdzekļiem, kombinētajiem mēslošanas līdzekļiem un mēslošanas līdzekļiem, kas satur arī mikroelementus. Šī robežvērtība neattiecas uz EK mēslošanas līdzekļiem (saskaņotajiem produktiem). Slovākija apstiprināja, ka vēlas saglabāt šo noteikumu, ar ko atkāpjas no robežvērtības, kas attiecībā uz kadmiju noteikta fosfāta mēslošanas līdzekļiem – gan neorganiskiem makroelementu mēslošanas līdzekļiem, gan organominerāliem mēslošanas līdzekļiem.

Lielākā daļa fosfāta mēslošanas līdzekļu Slovākijas tirgū ir EK mēslošanas līdzekļi (saskaņotie produkti). Tomēr vairumam mēslošanas līdzekļu tirgū kadmija saturs ir zemāks par robežvērtību 20 mg/kg fosfora pentoksīda. Tā kā 95 % no importētajiem mēslošanas līdzekļiem jau ievēro 60 mg/kg fosfora pentoksīda robežvērtību, kas noteikta Regulā (ES) 2019/1009, Slovākija ir nobažījusies, ka importa modelis nākotnē nemainīsies un turpināsies kadmija uzkrāšanās augsnē un tādējādi arī tā nonākšana barības ķēdē. Slovākija arī uzsver, ka Slovākijā šāda veida mēslošanas līdzekļus neražo, un tādēļ šā valsts tiesību akta mērķis nav protekcionisms.

Pēc intensīvām sarunām starp Eiropas Parlamentu un Padomi ar Regulu (ES) 2019/1009, kas pieņemta, pamatojoties uz minēto priekšlikumu, tika noteikta robežvērtība 60 mg/kg fosfora pentoksīda, kas tiks piemērota no 2022. gada 16. jūlija. Turklāt līdz 2026. gada 16. jūlijam Eiropas Komisijai ir pienākums pārskatīt kadmija satura robežvērtības fosfāta mēslošanas līdzekļos, lai novērtētu iespēju samazināt šīs robežvērtības līdz attiecīgam zemākam līmenim. Komisijai jāņem vērā vides faktori, īpaši saistībā ar augsnes un klimatiskajiem apstākļiem, veselības faktori, kā arī sociālekonomiskie faktori, tostarp piegādes drošības apsvērumi.

Komisija 2016. gadā pieņēma priekšlikumu Eiropas Parlamenta un Padomes regulai, ar ko nosaka noteikumus par to, kā CE-marķētus mēslošanas līdzekļus darīt pieejamus tirgū (5) . Komisija ierosināja noteikt 60 mg/kg fosfora pentoksīda robežvērtību fosfāta mēslošanas līdzekļiem un pakāpeniski šo robežvērtību samazināt līdz 20 mg/kg fosfora pentoksīda 12 gadu laikā pēc jaunās regulas stāšanās spēkā.

6.

Komisija izskatīs Slovākijas paziņojumu atbilstoši LESD 114. panta 4. un 6. punktam. LESD 114. panta 4. punktā paredzēts, ka tad, ja pēc kāda ES saskaņošanas pasākuma pieņemšanas kāda dalībvalsts vēlas atstāt spēkā savus stingrākos valsts noteikumus 36. pantā minēto būtisko iemeslu dēļ vai nolūkā aizsargāt vidi vai darba vidi, tā dara Komisijai zināmus šos noteikumus, norādot iemeslus to atstāšanai spēkā. Komisijai sešu mēnešu laikā pēc Slovākijas noteikumu paziņošanas tie ir jāapstiprina vai jānoraida. Šajā laikposmā Komisija pārbauda, vai Slovākijas noteikumus var uzskatīt par pasākumu, kas ir bijis spēkā pirms saskaņošanas, un par atkāpšanos no saskaņošanas noteikumiem. Ja izrādīsies, ka tā ir, Komisija pārbaudīs, vai to atstāšana spēkā ir attaisnojama ar LESD 36. pantā minētajiem būtiskajiem iemesliem vai vides aizsardzību un vai tie nav patvaļīgas diskriminācijas līdzeklis vai slēpts tirdzniecības ierobežojums, un vai tie nerada nevajadzīgu un nesamērīgu šķērsli iekšējā tirgus darbībai.